Războiul primarului din Constanța cu părinții elevilor din oraș. Edilul cere controale în 5 școli, pentru a verifica vizele de flotant
Adresele elevilor din Constanța sunt luate la puricat de polițiștii din Constanța. Totul după ce primarul s-a plâns de traficul infernal din jurul școlilor, pe care îl pune pe seama faptului că unele unități sunt supraaglomerate. Și asta pentru că părinții apelează la vize de flotant ca să își înscrie copiii la școlile pe care le consideră mai bune. Edilul spune că dacă elevii ar merge pe jos, la școlile apropiate de casă, traficul s-ar diminua.